कश्मीर विश्वविद्यालय (), ) जिसे अनौपचारिक रूप से कश्मीर यूनिवर्सिटी भी कहा जाता है, श्रीनगर के हजरतबल क्षेत्र में स्थित एक राज्य विश्वविद्यालय है। इसकी स्थापना वर्ष 1948 में हुई थी। यह विश्वविद्यालय डाल झील के पश्चिमी तट पर फैला हुआ है और जम्मू और कश्मीर संघ राज्य क्षेत्र के सबसे बड़े विश्वविद्यालयों में से एक है।

यह विश्वविद्यालय स्नातक, स्नातकोत्तर और डॉक्टरेट स्तर के कार्यक्रम लिबरल आर्ट्स, वाणिज्य, प्रबंधन, कानून, शिक्षा, प्राकृतिक विज्ञान, सामाजिक विज्ञान, प्रौद्योगिकी, चिकित्सा, दन्तचिकित्सा, संगीत एवं ललित कला आदि क्षेत्रों में प्रदान करता है।

 इतिहास 
कश्मीर विश्वविद्यालय की स्थापना 1948 में जम्मू और कश्मीर विश्वविद्यालय के रूप में हुई थी। 1969 में इसे दो स्वतंत्र विश्वविद्यालयों में विभाजित किया गया - कश्मीर विश्वविद्यालय, श्रीनगर और जम्मू विश्वविद्यालय, जम्मू।

मुख्य परिसर हजरतबल में स्थित है, जो अमर सिंह बाग, नसीम बाग और मिर्ज़ा बाग क्षेत्रों को समाहित करता है। वर्तमान में विश्वविद्यालय का मुख्य परिसर  में फैला है।

2008 में अनंतनाग जिले के फतेहगढ़ में दक्षिण परिसर की स्थापना की गई, जबकि उत्तर परिसर 2009 में बारामूला जिले के डेलीना में शुरू हुआ। विश्वविद्यालय लेह, करगिल और कुपवाड़ा में भी नए परिसरों की स्थापना कर रहा है।

 मान्यता 
कश्मीर विश्वविद्यालय को जून 2025 में  द्वारा  ग्रेड प्रदान किया गया। इसे  (राष्ट्रीय संस्थागत रैंकिंग रूपरेखा) 2024 में भारत के शीर्ष विश्वविद्यालयों में 45वां स्थान प्राप्त हुआ।

 वर्तमान स्थिति 
विश्वविद्यालय में वर्तमान में 12 संकाय, 47 शैक्षणिक विभाग, 21 केंद्र, 36 संबद्ध महाविद्यालय तथा 6 (निजी प्रबंधन वाले) मान्यता प्राप्त संस्थान हैं, जो पूरे जम्मू और कश्मीर में फैले हुए हैं। छात्र नामांकन की दृष्टि से सबसे बड़े विभागों में कानून संकाय और बिजनेस स्कूल शामिल हैं।

कानून संकाय विश्वविद्यालय के सबसे पुराने विभागों में से एक है, जहां एलएलबी, एलएलएम तथा बी.ए. एलएलबी (ऑनर्स) जैसे पाठ्यक्रम संचालित किए जाते हैं। विभाग की छात्र इकाई "लॉ सोसाइटी" नियमित रूप से वाद-विवाद, संगोष्ठियों और मूट कोर्ट प्रतियोगिताओं का आयोजन करती है। यह विभाग एक समीक्षित शोध पत्रिका कश्मीर यूनिवर्सिटी लॉ रिव्यू () भी प्रकाशित करता है।

बिजनेस स्कूल का नाम 2019 में  दौरे से पहले "प्रबंधन अध्ययन विभाग" (   ) कर दिया गया था, क्योंकि इसमें अन्य पाठ्यक्रम भी जोड़े गए थे। हालांकि, यह विभाग आज भी आम बोलचाल में "बिजनेस स्कूल" के नाम से जाना जाता है, लेकिन आधिकारिक कागजों में इसका नाम बदल गया है।

मीडिया शिक्षा अनुसंधान केंद्र (   , ) द्वारा जनसंचार और पत्रकारिता में पाठ्यक्रम प्रदान किए जाते हैं। 2014 में विश्वविद्यालय ने ज़ाकुरा परिसर में एक नया इंजीनियरिंग कॉलेज, "इंस्टीट्यूट ऑफ टेक्नोलॉजी", की शुरुआत की। वर्तमान में यह संस्थान मैकेनिकल इंजीनियरिंग, इलेक्ट्रॉनिक्स और कम्युनिकेशन इंजीनियरिंग, तथा इलेक्ट्रिकल इंजीनियरिंग में चार वर्षीय बीटेक पाठ्यक्रम प्रदान करता है।

 परिसर 
विश्वविद्यालय का मुख्य परिसर हजरतबल में स्थित है और यह लगभग 247 एकड़ में फैला हुआ है। कश्मीर घाटी के दूरदराज क्षेत्रों में रहने वाले छात्रों के लिए उच्च शिक्षा को सुलभ बनाने के उद्देश्य से विश्वविद्यालय ने उपग्रह परिसर ( ) स्थापित किए हैं। इनमें अनन्तनाग में दक्षिण परिसर ( ), ज़ाकुरा परिसर (इंस्टीट्यूट ऑफ टेक्नोलॉजी), तथा बारामूला में उत्तर परिसर ( ) शामिल हैं। इसके अतिरिक्त, कुपवाड़ा, कारगिल और लेह में तीन और उपग्रह परिसरों की स्थापना की जा रही है।

कश्मीर विश्वविद्यालय का दीक्षांत समारोह परिसर (दिसंबर 2011)

संदर्भ

बाहरी कड़ियाँ
 आधिकारिक जालस्थल

श्रेणी:कश्मीर विश्वविद्यालय
श्रेणी:श्रीनगर के विश्वविद्यालय
श्रेणी:जम्मू और कश्मीर में उच्च शिक्षा
विश्वविद्यालय, कश्मीर
श्रेणी:जम्मू और कश्मीर में विश्वविद्यालय और कॉलेज